Tamién en mayo de 1955, Marilyn Monroe  alazetó a suya relación con o dramaturgo Arthur Miller, a qui heba conoixito feba cinco anyadas. Antiparte, l'1 de mayo Joe DiMaggio l'acompanyó a la presentación d'a cinta The Seven Year Itch, organizando tamién una fiesta en a suya honor. A fiesta remató con una baralla publica entre totz dos, estando muito tiempo sin mesmo charrar-se. Marilyn continó en ixas envueltas as suyas clases en l'Actors Studio, fendo-ie amistad con os actors Kevin McCarthy y Eli Wallach. Tamién fació bellas actuacions en a scena teatral, como en Anna Christie, una obra d'Eugene O'Neill a on treballó con Maureen Stapleton. Asinas, a Lee Strasberg li cuacaba muito a suya alumna favorita, decindo que encara que heba treballato con quantos actors, dos en destacaban: Marlon Brando y Marilyn Monroe.